## Møtereferat

**Møtet gjelder:** Menighetsrådsmøte i Sverresborg menighet onsdag 24. april 2019 kl. 19.00

**Deltakere:** Markus Eggan Aune Hanne Bergfjord Hege Beate Bakken

Ole Jakob Lund Hans Kristian Solbu Astrid Sollie

**Forfall:** Charlotte Erichsen Elvebakk, Benedicte Salvesen, Ivar Selmer-Olsen,

Knut Sørby, Amanda K. Gerhardsen Vollen

**Møtested:** Sverresborg kirkesenter

**Sak 24/19 Protokoller**

Referat fra møte i menighetsrådet 24.04.19 ble godkjent

Referat fra Årsmøte 07.04.2019 ble tatt til orientering.

**Sak 25/19** **Orienteringssaker** **(post, personal m.m.)**

* Menighetens årsmøte 07.04. Ferdigstilt årsrapport sendes med referatet.
* Kapellanstillingen er utlyst med søknadsfrist 3. mai.

**Sak 26/19 Orgelet i Havstein kirke**

Orgelet i Havstein kirke er i for dårlig stand til å kunne gi de kirkesøkende i en av byens aller mest populære sermonikirker den musikalske kvalitet som er nødvendig for å ivareta verdigheten i sermonier og gudstjenester. En rapport fra 1998 gjennomgår kirkeorglene i Trondheim kiommune. Hans Jacob Tronshaug konkluderer slik når det gjelder orgelet i Havstein kirke:

*«Orgelprospektet er usedvanlig stygt med bronserte zinkpiper. Bronseringen er i ferd med å flasse av, og funkisprospektet fortoner seg som nokså heslig. Til tross for anvendte omkostninger for å forbedre orgelklangen, har det ikke vært mulig å utbedre de grunnleggende manglende ved orgelet. Den uhensiktsmessige disposisjonen, den sårbare trakturen og det stygge orgelhuset vil følge orgelet så lenge det eksisterer. Jeg finner det derfor lite meningsfullt å holde liv i det lenger enn absolutt nødvendig. Når det blir forbundet med større omkostninger med å holde det i gang enn det et regelmessig vedlikehold koster, bør en orgelsak dras i gang med tanke på å skifte ut orgelet.»*

Rapporten beskriver blant annet orgelets svake klanglige tilstand, at det mangler hovedverk, og egentlig ikke klarer å "fylle" rommet. Dette er en av grunnene til at menigheten alltid hyrer inn ekstra musikere for å forsterke klangen ved store anledninger med full kirke. Dette var altså for over 20 år siden. Siden den gang har enda verre instrumenter i kommunen vært skiftet ut, og vi mener Havstein kirke nå bør for tur. Om noen år vil det være aktuelt å søke etter ny kantor, og det vil være lant mer attraktivt å søke en slik stilling dersom det er utsikter til nytt instrument.

Menighetsrådet vedtae å sende brev til KfiT/kirkevergen med anmodning om at man sørger for å få nytt orgel i Havstein kirke inn på budsjettet for 2020.

**Vedtak:**

*«MR sender et brev til KfiT/kirkeverge i Trondheim med anmodning om å ta inn nytt orgel i Havstein kirke inn på fellesrådets budsjett for 2020.»*

**Sak 27/19 Menighetsrådets handlingsplan**

Drøftingssak:Hvilke oppgaver vil MR prioritere framover?

Menighetsrådet ønsker å prioritere «Kulturarbeid pluss/minus 40» samt satsning på ungdomsarbeidet og diakoni. Menighetsrådet foreslår at dette kan tas inn i drøftingene om menighetsarbeidet den 12. juni.

**Sak 28/19 Menighetsrådsvalg**

Nominasjonskomiteens forslag til prioritert liste godkjennes. MRs medlemmer er forslagsstillere og undertegner lista.

*Vedtak:**Sverresborg menighetsråd godkjenner nominasjonskomiteens prioriterte listeforslag og listeforslaget er dermed å anse som levert til menighetsrådet.*

**Sak 29/19 Markering av Sverresborg kirkesenter 5 år**

Menighetsrådet fordelte oppgaver, særlig rundt Kulturkvelden 13. juni. Menighetsrådet drøftet også tema og gjennomføringen av møte mellom menighetsråd, frivillige og andre den 12. juni. Ideene tas videre til komiteen som skal planlegge kvelden.

**Program for markeringen**

Onsdag 5. juni - Ungdommens sommerfest

Onsdag 12. juni - Møte med MR + stab + råd og utvalg. Samles om tema "5 år i huset - livet i Sverresborg Kirkesenter" "Hvordan gjør vi kirke i menigheten?"

Torsdag 13 juni kl. 18.30- Historisk vandring fra Havstein Kirke til Kirkesenteret. Begynner inne i Havstein. På kirkesenteret kl. 20:

Kveldsmat + konsert ved Sverres Johan Aal,

Søndag 16. juni - Sommergudstjeneste med markering av 5-årsjubileum! Kirkebakke kaffe på fremsiden av huset/plenen. Ballonger.- Hoppeslott?  
Mandag 17. juni - Mandagskafe og babysang. Vi spør for eksempel Meny om de vil bidra til jubileumskafe.

Torsdag 20. juni - Formiddagstreffets sommertur til Selbu

**Sak 30/19 Sokneprestens avskjed**

**Sak 31/19 Møteplan for høsten**

|  |  |  |  |
| --- | --- | --- | --- |
| **Møtedato** | **Tema MR** | **AU-møter** |  |
| Onsdag 28. august  Kl. 19.00 | Valg | 20. august kl. 19.00 |  |
| Onsdag 25. september  Kl. 19.00 | Evaluering av valgavviklingen | 17. september  Kl. 19.00 |  |
| Onsdag 23. oktober  Kl 19.00 | Felles møte nytt og gammelt menighetsråd | 15. oktober  Kl. 19.00 |  |
| 13. november  Kl. 19.00 | Møteplan for høsten | 5. november  Kl. 19.00 |  |
| 4. eller 11. desember | Fellesmøte med stab |  |  |

**Sak 31/19 Vårdugnad på kirkesenteret 29. april kl. 18**

Alle som har mulighet oppfordres til å stille.